डेढ़ साल पहले शुरू हुई थी अजय और मोंटू में दुश्मनी
जोधपुर | किशनउर्फ मोंटू कंडारा अजय धारु गैंग में डेढ़ साल पहले हुई दुश्मनी के कारण शहर में दहशत फैली, लेकिन अब पुलिस इन पर पूरी तरह से शिकंजा कसने जा रही है। आने वाले दिनों में पुलिस अजय धारु को भी राजपासा में निरुद्ध कर सकती है। इससे पहले इनके साथी विक्रमसिंह नांदिया, किशनसिंह को पहले ही राजपासा में निरुद्ध किया जा चुका है। दरअसल, डेढ़ साल पूर्व किशन उर्फ मोंटू कंडारा निवासी तिलक नगर उदयमंदिर ने पंचोलिया नाडी में अजय धारु के साथ मारपीट कर उस समय हवाई फायरिंग की थी। इसके छह माह बाद अजय धारु इसके साथियों ने एमजीएच के बाहर मोंटू के साथ अभिमन्यु उर्फ ढबिया के हाथ-पैर तोड़ दिए। इससे मोंटू कंडारा गैंग अजय से खुन्नस खाने लगी तो सवा महीने पूर्व कोर्ट में बैठे मोंटू कंडारा गैंग को सूचना मिली अजय घोड़ों का चौक में किसी रिश्तेदार के घर कार्यक्रम में आया हुआ है और मोंटू उसके साथियों ने अजय पर जानलेवा हमला कर उसे घायल कर दिया।
hin_Deva hin_Deva